|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/20-01/3

URBROJ: 2158/04-0120-3

Ernestinovo, 7. travnja 2020.

**ZAPISNIK**

**sa 28. sjednice sedmog saziva Općinskog vijeća Općine Ernestinovo**

**održane 07. travnja 2020. godine sa početkom u 18:00 sati**

Sjednica se održava u prostorijama DVD Ernestinovo, V. Nazora 66, 31215 Ernestinovo s početkom u 18:00 sati. Sjednica se održava uz sve mjere predostrožnosti izrečene vezano uz novonastalu situaciju koronavirusa.

Sjednicu otvara predsjednik Općinskog vijeća Krunoslav Dragičević. Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević, predsjednik
2. Igor Matovac, dipl. iur., potpredsjednik
3. Vladimir Mrvoš, potpredsjednik
4. Damir Matković, mag. iur.
5. Zoran Toth
6. Siniša Stražanac
7. Ivica Pavić
8. Siniša Roguljić
9. Lajoš Bocka
10. Stjepan Deže
11. Šarika Sukić

Odsutna vijećnica: Ivana Bagarić Bereš

Nakon prozivke predsjednik Vijeća Krunoslav Dragičević konstatira da je sjednici nazočno 11 vijećnika te se konstatira da Vijeće može donositi pravovaljane odluke.

Zatim predsjednik za ovjerovitelje zapisnika određuje Šariku Sukić i Vladimira Mrvoš.

**ZAKLJUČAK**

**Prijedlozi su jednoglasno prihvaćeni, s 11 glasova za. Za ovjerovitelje zapisnika određuju se**  **Šarika Sukić i Vladimir Mrvoš.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika 26. sjednice Vijeća
2. Donošenje Odluke o donošenju Izmjena i dopuna Prostornog plana uređenja Općine Ernestinovo
3. Donošenje Odluke o sufinanciranju izvanrednog autobusnog prijevoza

(povećanje iznosa sa 5.000,00 na 7.500,00 mjesečno)

Potom predsjednik daje dnevni red na usvajanje.

**ZAKLJUČAK**

**Dnevni red se usvaja jednoglasno, sa 11 glasova za.**

TOČKA 1. USVAJANJE ZAPISNIKA SA 26. SJEDNICE VIJEĆA

Vijećnici su u materijalima dobili zapisnik sa 26. sjednice Općinskog vijeća. Potom je otvorena rasprava. Budući da nije bilo primjedbi na zapisnik, predsjednik daje zapisnik na usvajanje.

**ZAKLJUČAK**

**Zapisnik sa 26. sjednice Vijeća usvaja se jednoglasno, s 11 glasova za.**

TOČKA 2. DONOŠENJE ODLUKE O DONOŠENJU IZMJENA I DOPUNA

PROSTORNOG PLANA UREĐENJA OPĆINE ERNESTINOVO

Vijećnici su u materijalima dobili prijedlog Odluke o donošenju Izmjena i dopuna Prostornog plana uređenja Općine Ernestinovo, kao i pozitivno mišljenje JU Zavoda za prostorno uređenje

na isti. Potom je otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo je donijelo Odluku o izmjenama i dopunama Prostornog plana uređenja Općine Ernestinovo.**

**Odluka je donesena jednoglasno, sa 11 glasova za.**

TOČKA 3. DONOŠENJE ODLUKE O SUFINANCIRANJU IZVANREDNOG

AUTOBUSNOG PRIJEVOZA

Vezano za odluku Vijeća sa 27. sjednice o organiziranju izvanrednog autobusnog prijevoza za radnike i sufinanciranja istog, načelnica je dala kratko obrazloženje, a tiče se povećanog iznosa dijela za sufinanciranje prijevoza umjesto 5.000,00 kuna mjesečno Općina bi trebala sufinancirati 7.500,00 kuna mjesečno.

Potom je otvorena rasprava. Budući da se nitko nije javio za riječ prijedlog je dan na usvajanje.

**ZAKLJUČAK**

**Općinsko vijeće Općine Ernestinovo je donijelo Odluku o sufinanciranju izvanrednog autobusnog prijevoza u iznosu od 7.500,00 mjesečno.**

**Odluka je donesena jednoglasno, sa 11 glasova za.**

Budući da drugih primjedbi i prijedloga nije bilo, predsjednik Vijeća zaključuje sjednicu u 18:10 sati.

Zapisničar: Ovjerovitelji zapisnika: Predsjednik Vijeća

Eva Vaci Šarika Sukić Krunoslav Dragičević

Vladimir Mrvoš